CELEX: 22009D0092
Language: lv
Date: 2009-07-03 00:00:00
Title: EEZ Apvienotās komitejas Lēmums Nr. 92/2009 ( 2009. gada 3. jūlijs ), ar ko groza EEZ līguma 31. protokolu par sadarbību īpašās jomās, kas nav četras pamatbrīvības

22.10.2009   
            
            
               LV
            
            
               Eiropas Savienības Oficiālais Vēstnesis
            
            
               L 277/47
            
         EEZ APVIENOTĀS KOMITEJAS LĒMUMS
   
   Nr. 92/2009
   (2009. gada 3. jūlijs),
   ar ko groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk tekstā “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols ir grozīts ar EEZ Apvienotās komitejas 2007. gada 28. septembra Lēmumu Nr. 131/2007 (1).
            
         
               (2)
            
            
               Ir lietderīgi paplašināt Līguma līgumslēdzēju pušu sadarbību, lai iekļautu Eiropas Parlamenta un Padomes 2008. gada 22. oktobra Lēmumu Nr. 1098/2008/EK par Eiropas gadu cīņai pret nabadzību un sociālo atstumtību (2010. gads) (2).
            
         
               (3)
            
            
               Tādēļ Līguma 31. protokols būtu jāgroza, lai šo paplašināto sadarbību var sākt 2009. gada 1. janvārī,
            
         IR NOLĒMUSI ŠĀDI.
   1. pants
   Līguma 31. protokola 5. pantu groza šādi.
   
               1.
            
            
               Panta 5. punktu aizstāj ar šādu punktu:
               “5.   EBTA valstis piedalās Kopienas programmās un darbībās, kas minētas 8. punkta pirmajos divos ievilkumos, no 1996. gada 1. janvāra, programmā, kas minēta trešajā ievilkumā, no 2000. gada 1. janvāra, programmā, kas minēta ceturtajā ievilkumā, no 2001. gada 1. janvāra, programmās, kas minētas piektajā un sestajā ievilkumā, no 2002. gada 1. janvāra, programmās, kas minētas septītajā un astotajā ievilkumā, no 2004. gada 1. janvāra, programmā, kas minēta devītajā, desmitajā un vienpadsmitajā ievilkumā, no 2007. gada 1. janvāra, un programmā, kas minēta divpadsmitajā ievilkumā, no 2009. gada 1. janvāra.”
            
         
               2.
            
            
               Panta 8. punktam pievieno šādu ievilkumu:
               
                           “—
                        
                        
                           
                              32008 D 1098: Eiropas Parlamenta un Padomes 2008. gada 22. oktobra Lēmums Nr. 1098/2008/EK par Eiropas gadu cīņai pret nabadzību un sociālo atstumtību (2010. gads) (OV L 298, 7.11.2008., 20. lpp.).”
                        
                     
         2. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (3).
   To piemēro no 2009. gada 1. janvāra.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 3. jūlijā
      
         
            EEZ Apvienotās komitejas vārdā –
         
            priekšsēdētāja
         
         Oda Helen SLETNES
         
      
   
   
      (1)  OV L 47, 21.2.2008., 67. lpp.
   
      (2)  OV L 298, 7.11.2008., 20. lpp.
   
      (3)  Konstitucionālās prasības nav norādītas.